|  |  |  |
| --- | --- | --- |
| **C:\Users\admin\Desktop\MSSRF Logo 2. 2024.png** | **வானிலை சார்ந்த வேளாண் ஆலோசனை அறிக்கை**  | **IMD_LOGO** |
| இணைந்து வழங்குபவர்கள் |
| பிராந்திய வானிலை மையம் சென்னை - இந்திய வானிலைத் துறை |
| ம. சா. சுவாமிநாதன் ஆராய்ச்சி நிறுவனம் மற்றும் |
| ரெட்டியார்சத்திரம் விதை உற்பத்தியாளர்கள் சங்கம் |
| மாவட்டம் : | **சிவகங்கை** | காலம் :  | **03/09/2025** | முதல் | **07/09/2025** |
| அறிக்கை எண் : | **070/ 2025**  | வெளியீட்டு நாள் :  | **02/09/2025** |

**சிவகங்கை மாவட்டத்தின் கடந்த வார வானிலை**

பெரும்பாலான பகுதிகளில் அதிகபட்ச வெப்பநிலை 37°-41° செல்சியஸ் ஆகவும், குறைந்தபட்ச வெப்பநிலை 26°-28° செல்சியஸ் ஆகவும் பதிவானது. மேலும் மழை பெறப்பட்டது.

|  |  |
| --- | --- |
| **கடந்தவார வானிலை****(28.08.2025 முதல் 01.09.2025)** | **அடுத்த ஐந்து நாட்களுக்கான வானிலை முன்னறிவிப்பு –07-09-2025- 08.30 வரை** |
| **28/08** | **29/08** | **30/08** | **31/08** | **01/09** | **தேதி**  | **நாள்-1****03/09** | **நாள்-2****04/09** | **நாள்-3****05/09** | **நாள்-4****06/09** | **நாள்-5****07/09** |
| 0.0 | 0.0 | 2.4 | 7.7 | 3.7 | மழை (மி.மீ) | 1 | 1 | 2 | 0 | 0 |
| 37 | 37 | 41 | 40 | 39 | அதிக பட்ச வெப்பநிலை (செல்)  | 38 | 38 | 38 | 39 | 39 |
| 27 | 28 | 26 | 26 | 26 | குறைந்த பட்ச வெப்பநிலை (செல்) | 26 | 26 | 26 | 26 | 26 |
| 6 | 6 | 5 | 5 | 6 | மேக மூட்டம் (ஆக்டா) | 5 | 5 | 5 | 6 | 6 |
| 55 | 56 | 62 | 60 | 62 | அதிக மற்றும் குறைந்த பட்ச காற்றின் ஈரப்பதம் (சதவீதம்) | 65 | 65 | 65 | 60 | 60 |
| 49 | 43 | 42 | 43 | 44 | 45 | 45 | 45 | 40 | 40 |
| 25 | 19 | 11 | 6 | 8 | காற்றின் வேகம் (கி.மீ/மணி ) | 10 | 12 | 10 | 10 | 10 |
| வடமேற்கு | மேற்கு | மேற்கு | வடமேற்கு | மேற்கு | காற்றின் திசை | தென்மேற்கு | தென்மேற்கு | தென்மேற்கு | தென்மேற்கு | தென்கிழக்கு |

குறுஞ்செய்தி :

மாவட்டத்தின் ஒரு சில இடங்களில் செப்டம்பர் 3, 4 மற்றும் 5 தேதி மிக லேசான மழைக்கு வாய்ப்புள்ளது. அதிகபட்ச வெப்பநிலையானது 38°-39° செல்சியஸ் ஆகவும், குறைந்தபட்ச வெப்பநிலையானது 26° செல்சியஸ் ஆகவும் பதிவாகலாம். வானம் பொதுவாக மேகமூட்டத்துடன் காணப்படும். மணிக்கு 10 முதல் 12 கி.மீ வேகத்தில், தென்மேற்கு மற்றும் தென்கிழக்கு திசைகளிலிருந்து காற்று வீசக்கூடும்.

**பொது ஆலோசனை:**

**பலத்த காற்று எச்சரிக்கை:**

மாவட்டத்தின் ஒருசில பகுதிகளில் வரும் செப்டம்பர் 3 மற்றும் 4 தேதி மணிக்கு 40-50 கி.மீ வேகத்தில் பலத்த காற்று வீசும் என எதிர்பார்க்கப்படுவதால் விவசாயிகள்  வாழை மரங்களுக்கு முட்டு கொடுத்தல்,  பப்பாளி,  முருங்கை பயிர்களுக்கு மண் அனைத்தல், கரும்பு பயிருக்கு விட்டம் கட்டுதல் போன்ற பாதுகாப்பு நடவடிக்கைகளை மேற்கொள்ளவும்.

கொடி வகை பயிர்பந்தல்களில் துரு பிடித்து பழுதடைந்துள்ள கம்பிகள் மற்றும் தூண்களை கண்டறிந்து சரி செய்யவும். போதுமான முட்டுகளை கொடுக்கவும்.

**இடி மின்னல் எச்சரிக்கை:**

மாவட்டத்தின் ஒரு சில பகுதிகளில் செப்டம்பர் 3 மற்றும் 4 தேதி இடி மின்னலுக்கான  வாய்ப்பு  உள்ளது. வயல்களில் ஆடுகளை கிடை  அமர்த்துதல் மற்றும் மேய்ச்சலின் போது  போதிய பாதுகாப்பு நடவடிக்கைகளை மேற்கொள்ளவும்.   இந்த காலகட்டத்தில் கால்நடைகளை  மேய்ச்சலுக்கு  வெளியே  அனுப்பாமல், மின்கம்பம் மற்றும்  மரங்களில்  கட்டாமலும்  பாதுகாப்பாக கொட்டகைகளில் கட்டி வைக்கும்படியும்  கேட்டு கொள்ளப்படுகிறார்கள்.

வருகின்ற நாட்களில் வெப்பநிலை உயர்வின் காரணமாக மண்ணின் ஈரத்தன்மை வெகுவிரைவில் குறைய வாய்ப்புள்ளது.

விவசாயிகள் மண்ணின் ஈரப்பதத்தின் அடிப்படையில் பயிர்களுக்கு நீர்ப்பாசனம் செய்யவும்.

தோட்டக்கலைப் பயிர்களை சுற்றிலும் காய்ந்த புற்கள், இலை, தழைகள் மற்றும் பண்ணை கழிவுகளை கொண்டு மூடாக்கு இடுவதால் மண்ணின் ஈரத்தன்மை பாதுகாக்கப்படும்.

எதிர்பார்க்கப்படும் வானிலைக்கேற்ற வேளாண் ஆலோசனைகள்

முக்கிய பயிர்கள் : **கம்பு, கரும்பு, மா, கால்நடை.**

**கம்பு:**

தற்போது நேரடி கம்பு விதை விதைப்பில் களை மேலாண்மை செய்வது முக்கியமானதாகும். விதைத்த 3 நாட்களுக்கு பிறகு களை முளைப்பதற்கு முன் 1 எக்டேருக்கு அட்ராசைன் 0.25 கிலோவை 500 லிட்டர் தண்ணீரில் கலந்து மண்ணின் மேற்பரப்பில் விசைத் தெளிப்பான் உதவியால் தெளிக்க வேண்டும்.

மண்ணில் தேவையான அளவு ஈரப்பதம் இருக்கும் பட்சத்தில் களை முளைப்பதற்கு முன் களைக்கொல்லிகளை பயன்படுத்தவும். களை முளைப்பதற்கு முன் களைகொல்லி தெளிக்கவில்லை என்றால் விதைத்த பிறகு 15 மற்றும் 30 நாட்களில் இரண்டு முறை கையினால் களை எடுக்கவும்.

**கரும்பு:**

தற்போது கரும்பு பயிரில் துரு நோய் தாக்குதல் பரவலாக தென்படுகின்றது. நோய் தாக்குதலால் இலையின் இருபுறங்களிலும் மஞ்சள் அல்லது பழுப்பு நிற சிறிய கொப்புளங்கள் போன்ற புள்ளிகள் காணப்படும். இப்புள்ளிகள் ஒன்று சேர்ந்து பெரிதாகும் போது சோகைகளில் ஆரஞ்சு பழுப்பு அல்லது செம்பழுப்பு நிறத்தில் தோன்றும். இளம் இலைகள் காய்ந்து உதிர்ந்து விடும்.

பாதிக்கப்பட்ட இலைகளை உடனே அகற்றி எறித்துவிட வேண்டும்.

இதனைக் கட்டுப்படுத்த ஒரு டேங்கிற்கு 20-25 மில்லி என்ற அளவில் ஹெக்சாகானசோல் அல்லது டெபுகானசோல் ஆகிய மருந்துகளில் ஏதேனும் ஒன்றை கலந்து தெளிக்கலாம்.

மேலும் 3கிராம் டிரையஸோல் அல்லது 3கிராம் ஸ்டிரோபிலியூரின் அல்லது 3கிராம் பைரகுளோஸ்டிரோபின் என்ற பூஞ்சானக் கரைசலில் ஏதேனும் ஒன்றுடன் 1 லிட்டர் தண்ணீர் என்ற அளவில் கலந்து தெளிக்க வேண்டும்.

**மா:**

மா விவசாயிகள் மாந்தோப்புகளில் கவாத்து செய்யுமாறு அறிவுருத்தப்படுகிறார்கள்.

மா மரத்தில் தாழ்ந்து இருக்கும் கிளைகள், குறுக்கும், நெடுக்குமாக ஒன்றின் மேல் ஒன்றாக இருக்கும் கிளைகள், நோய் தாக்கிய மற்றும் மெல்லிய, பட்டுப்போன அல்லது காய்ந்த கிளைகள் ஆகியவற்றை நீக்க வேண்டும்.

இதன் மூலம் சூரிய வெளிச்சம் மற்றும் காற்று உள்ளே உள்ள கிளைகளுக்குக் கிடைத்து, மரம் நன்றாக வளர்ந்து பூ பூத்து காய்ப்பிடிக்க ஏதுவாகிறது.

வருடத்திற்கு ஒரு முறை ஆகஸ்ட், செப்டம்பர் மாதங்களில் நெருக்கமாக உள்ள கிளைகளை வெட்டிவிட்டு ஆரோக்கியமான கிளைகளை மட்டும் விட வேண்டும்.

**கால்நடை:**

கால்நடை வளர்ப்பில், கன்றுகளுக்கு அயர்ச்சி ஏற்படும் வாய்ப்புகள் உள்ளதால். கால்நடை வளர்ப்போர் தங்களின் கன்றுகளுக்கு நாள் ஒன்றுக்கு 30 கிராம் என்ற அளவில் தாதுஉப்புக் கலவை கொடுக்க வேண்டும்.

மேலும் கால்நடை மருத்துவரின் ஆலோசனை பெற்று கன்றுகளுக்கு முறையான இடைவெளியில் குடற்புழு நீக்கம் செய்வது மிகவும் அவசியமாகும்.